Gola Xizirî ya ke dewa Sîndamî ya qezaya Mazgêrdî ya Dêrsimî de ya, bi rindîya xozaya xo ya bêhempaye bale ancena xo ser.
Gola Xizirî ya ke mabênê koyanê berzan ê Mazgêrdî û Koyê Asîl Babayî de ya bi rindîya xo ya bêhempaye hîşê merdimî sereyê ci ra gêna. Gola ke  pîya bi qirîncele û babûnan ganîyanê sey ordega serhewze û kerga awe rê zî wayîrîya keyeyî kena, hema hema hendê di waranê futbolî gird a û xorîyîya ci hîrê metre ya. Gola ke bi germayîya wisarî dormeyê ci bi vilikanê babûnan xemilîyayo, kesê ke vînenê ser benê gej.
